Vinningarnir eru ávikavist kr. 1500,-, kr. 500, -og kr. 250,-. Vit ynskja flokkunum hjartaliga til lukku við úrslitinum. Næmingaráðs- og samstarvsnevndarval Vil tú hava ávírkan? Mikudagin 3/9 verður val til næmingaráð og samstarvsnevnd skúlans. Í hesum sambandi verða fleiri uppstillingarfundir mánadagin 1/9. Næmingar á breytum skúlans møta í samkomuhøllini: Kl. 10.00-10.30: 1. fyr. /hug. og nátt. Kl. 10.30-11.00: 2. hug/nátt. Kl. 11.00-11.30: 2. fyr. og 3. s. Innleiðsludagar í Hoydølum Nú er skúlin av røttum komin í gongd, og teir 13 fyrstuflokkarnir hava havt 3 innleiðsludagar: ein hugvísundadag, ein náttúruvísundadag og ein“ kreativan” dag. Flokkarnir skuldu náttúruvísindadagin royna seg í einari hólmgongu móti hvørjum øðrum. Fyri at vinna sær útgerð til hólmgonguna, fóru flokkarnir á eina riddaraferð í náttúruvísindaheiminum, har tey skuldu loysa alskyns náttúruvísindagátur og trupulleikar. Tað var mykil tysjan á marknaðarplássinum, har náttúruvísinda serkøn bjóðaðu riddarum av. Tað eydnaðist tó øllum flokkum at gera seg út til hómgonguna, og 14q mátti berjast í 4 hólmgongum áðrenn tey høvdu bæst øllum mótstøðuflokkum. Ein virðiligur vinnari! Kreativa uppgávan á kreativa degnum var av heldur serligum slag. Næmingarnir skuldu fáa sum mest burtur úr kvæðinum um Ólavur Riddararós, við denti á dans, rørslur, tónleik og myndlist. Tað vóru sera ymiskar framførslur, í tulkingum av dramanum, og eisini upplivdu vit vreingingar og umskrivingar. Tá dustið av holmgonguni hevði lagt seg, var tað ein flokkur sum stóð eftir, og tað var 14q. Evnið fyri hugvísundadagin var eisini ævintýr. Hendan dagin var nógv á skránni. Bjørg Clementsen, pisa 2014, hevði góð ráð til næmingarnar, Eydna Skaale helt fyrilestur um retorikk, Súsanna Tórgarð bar fram ævintýr, Randi Kúrberg greiddi frá um ævintýr og næmingarnir royndu seg við sangi, spæli, Ólavi riddararós og ævintýrskriving. GREASE-The Musical Sangleikurin” GREASE” verður frumframsýndur í Norðurlandahúsinum 7. novembur 2014. Fyri tveimum árum síðani var føroyski sangleikurin Audition á skránni. Hetta var ein serføroysk uppseting; bæði tónleikur, sangtekstur og drama høvdu føroyskan uppruna. Hesuferð verður ein sera navnframur sangleikur á skránni. Í november mánað í ár fara næmingar úr miðnámsskúlunum at framføra sangleikin GREASE í Norðurlandahúsinum. Sangleikurin GREASE, sum teir báðir Jim Jacobs og Warren Casey skrivaðu, var frumframførdur í Chicago í 1971. Leikurin bleiv heimskendur í sambandið við filmin av sama navni í 1978, við leikarunum John Travolta og Olivia Newton-John. Navnið Grease vísir til serstaka arbeiðara-ungdómsmentan í USA í 50´unum–fólkini nevndu seg” greasers”. Leikurin lýsir 10 tannáringar í hesi mentan, teirra lív og baks við torskildan kærleika. Tónleikurin og sangirnir royna at endurskapa ljóðið av 50´unum í USA, sum eisini óivað hevur ljómað í Føroyum. Ein av grundarsteinunum undir sangleikunum hevur verið Rútmiska kórið í Hoydølum. Fyrireikarar av verkætlanini eru eisini Tekniski skúlin í Tórshavn, Føroya Handilsskúli, Tórshavnar Musikkskúli og Føroya Studentaskúli og HF-skeið. Mikudagur 7. mai. Í vár fingu næmingar á okkara skúla á fyrsta sinni høvi at luttaka í Deutsch-Olympiade, sum týski mentanarstovnurin Goethe Institut skipar fyri. Kappingin fer fram um allan heim, og tey luttakandi londini skipa sjálv fyri. Føroyar og Grønland eru saman við Danmark. Næmingarnir skulu loysa ymiskar uppgávur, sum snúgva seg um mállæru, orðatilfeingi, setningsbygnað o. t., harumframt eru ljóðupptøkur, sum tey skulu svara spurningum til. Úr hvørjum landi sleppur ein víðari til finaluna, sum verður í Frankfurt í august. Umframt sjálva kappingina fáa næmingarnir eitt uppihald í fjúrtan dagar við skeiðum, útferðum og øðrum upplivingum. Eisini bjóðar Goethe Institut lærarar skeið samstundis. Guðrið Guðjónsson úr 12a og Anna Elisabet Christiansen úr 12 ð kláraðu seg so væl, at tær vórðu ávíkavist nr. 3 og nr. 4 í sínum bólki. Goethe Institut letur Trostprämien til nr. 2, 3,4, og 5, men tær eru tíverri ikki komnar fram enn. Fríggjadagur 2. mai–Tá fólk komu í skúla fríggjamorgun, stóð ein lastbilur og tók upp minst 6 parkeringspláss frammanfyri skúlan. Og í døgurðasteðginum bleiv greitt hví: samstarvsnevndin hevði aftur eitt“ surprise” á skránni, nevniliga konsert við Finnur Koba úr Páll Finnur Páll. Hann undirhelt í góðveðrinum í hálvan tíma. Næmingar og lærarar fingu ókeypis sunkist og kaffi úr kantinuni. Nú er várið av røttum komið niðan í dalin;) LÝSING: Lærarastørv í Hoydølum skúlaárið 2014-2015 Eisini søkja vit eftir orðblindnislærarum. Sí starvslýsingina her. Leiklist Fríggadagur 4. apríl. Miðstigsflokkurin í leiklist framførdi hesar leikir: Vitjan á náttartíð eftir Jane Anderson. Ein maður vaknar av einum skoti. Maðurin eftir Ferenc Molnar. Tvær sera ymiskar kvinnur stríðast um sama mann: ein ung, gift og naiv kvinna og ein tekkilig diva. Ella er alt bara ein misskiljing–er alt í veruleikanum pent, gott og normalt? Men so má onkur yvirtaka hansara lív. Ouch! Retrospekt. Vár í Hoydølum Fríggjadagin 28. mars. Í farnu viku fingu vit ársins fyrstu várstrálir eftir langan og drúgvan vetur við skriði og stormi av landsynningi og nógvum avfalli. Dalurin tóktist lata seg úr sínum vetrarbúna og anda djúpt inn ta føgru, kláru várluftina. Á skránni var fyrlestur við Súna Poulsen, sum tosaði um hvussu ungdómar eiga at fyrihalda seg til ymiskar "trupulleikar", teir kunnu koma út fyri. Síðani var rokktónleikur á skránni, við bólkinum Punjab. Og at enda Jákup Veyhe, sum greiddi frá um tíð sína sum studentaskúlanæmingur, umframt at áhoyrararnir hoyrdu framtíðar part av "Mórugøtu". Ókeypis atgongd. Øll eru hjartaliga vælkomin. Serstakur teigur í umsóknarblaðnum er tilskilaður serflokkin. Oyðiblað og vegleiðing eru á leinkjuni niðanfyri: Hóskvøldið 6. mars kl. 19.00-21.00 skipaði skúlin fyri almennum kunningartiltaki um lestrarleiðirnar. Fyrst varð ein yvirskipað kunning um breytirnar og leiðirnar. Síðani fóru umsøkjarar, foreldur og avvarðandi runt á skúlanum til framløgur um lestrarleiðirnar, har høvi var at seta lærarum og lestrarvegleiðarum spurningar. Fyrilesturin tók støði í nýggju bókini hjá honum "Bekendelser fra en kulturkristen muslim" (2014). Samkomuhøllin var stúgvandi full, og tað vóru bert útvaldir flokkar sum luttóku. Hesir vinnarar hava møguleika at kvalifisera seg til norðurlendska støddfrøðikapping, sum verður seinast í mars. Í viku 5 eru tvær framsýningar um evnið á skúlanum. Bókasavnsvørðarnir á skúlanum vísa fram tilfar um evnið sum bókasavnið eigur, og Amnesty í Føroyum stendur fyri framsýning á skúlanum-myndir sum lýsa mál sum tey arbeiða við, og list sum er sprottin úr evninum. Fyri at allir uml. 800 næmingarnir kundu koma til, vóru fyrilestrarnir hildnir samstundis í samkomuhøllini og fimleikahøllini, og í fleiri umførum. Skrivligar ársroyndir og próvtøkur í mai-juni 2014 Sí yvirlit her. Kunningarritið 2014-2015 kann takast niður her. Undirvísingarfrágreiðingar fyri hold sum skulu til próvtøku eftir nýggju námsætlanirnar kunnu takast niður her. Lestrar og skilhaldsreglur Lestrarskyldur og skilhaldsskyldur á Føroya Studentaskúla og HF-skeiði í Hoydølum koma í gildi 1. januar 2014.